
TÁMOP-5.3.8-11/A1-2012-000
 kiemelt projekt keretében

Munkavállaláshoz Szükséges képességek fejlesztése tréning
8. TANANYAGEGYSÉG:

A MUNKAHELYI LÉGKÖR

2012. augusztus
1. Összefoglalás

1.1. A tananyag egység célja

Megismertetni a résztvevőkkel a munkahely fajtáit, jellemzőit. Bemutatni, hogy mitől válik munkahellyé egy munkahely, miben különbözik más emberi közösségtől. 

Bemutatni a szervezeti kultúra fogalmát, alkotóelemeit, meghatározni a munkahelyi légkör szerepét, jelentőségét. Segíteni a résztvevőknek saját munkahelyük légkörének meghatározásában, és bemutatni, hogy ők is aktív alakítói, nemcsak részesei a munkahelyi légkörnek.
1.2. Tartalmi sajátosságok, megszerzendő kompetenciák 

A munkahelyi légkör önállóan, az adott munkahelyen dolgozó munkatársakon keresztül is alakítható. Fontos, hogy a munkahelyi légkört ne tekintsük állandónak, ha kell, akkor kellő szándékkal és odafigyeléssel megváltoztatható. 
A tananyag egység során megszerzendő kompetenciák:

A munkahelyi légkör szerepének és jelentőségének megismerése, egyéni felelősségvállalás a munkahelyi légkör alakításában.

1.3. Követelmények a képzés szereplőitől

A tananyag egység követelménye, hogy a résztvevő ismerje meg a munkahelyi légkör fogalmát, összetevőit, jelentőségét és kialakulásának folyamatát.

Legyen tisztában a saját munkavállalói szerepével a munkahelyi légkör kialakításában és alakulásában.

Tréner: legyen képes a fenti célok elérésére vezetni a csoportot.

Mentor: támogassa a trénert és a résztvevőket, értse meg az alkalmazott módszereket.

Szupervízor: biztosítsa a résztvevők jelenlétét, támogassa munkájukat.

Résztvevők: ismerjék fel a munkahelyi légkör jelentőségét, ismerjék meg saját szerepüket és lehetőségeiket a munkahelyi légkör alakításában.

2. A tananyag egység felépítése és módszerei – programterv

	A téma feldolgozásának tartalmi elemei, menete


	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Bevezetés, köszöntő 
	1.

óra
	tréneri bevezető
	

	Mitől munkahely a munkahely? – sajátosságok, más emberi közösségektől megkülönböztető jegyek 
	
	gyűjtés TCS-kben
(1.gyakorlat)
	

	Munkahely, meghatározása, ismérvei. A munkahelyi kultúra, légkör területei
	
	tréneri összefoglaló
	

	Feladatkiadás
	
	
	

	Mi működik máshogy, mint otthon?
	2.-4.

óra
	egyéni gyűjtés és megbeszélés TCS-ban
(2.gyakorlat)
	1.feladatlap

	További ajánlott gyakorlat:


	
	
	

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Mitől jó a munkahelyi légkör?
	
	egyéni gyűjtés, plenáris lista
(3.gyakorlat)
	2.feladatlap

	Feladatkiadás
	
	
	

	Mitől jó a munkahelyi légkör lista elemeinek fontossági sorrendbe állítása
	2.-4.

óra
	TCS megbeszélés
(4.gyakorlat)
	3.feladatlap

	További ajánlott gyakorlat:


	
	
	

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Sorrendbe állított munkahelyi légkör listák ismertetése, közös lista létrehozása
	
	TCS munkák, listák plenáris megbeszélése
(5.gyakorlat)
	flipchart papír

	A mi munkahelyünk légköre- kérdőív összeállítása a priorizált listából (legfeljebb 7 kérdés)
	
	TCS munkák

(6.gyakorlat)
	A/4, A/3 papír

	Feladatkiadás
	
	
	

	Mi munkahelyünk légköre kérdőív felvétele munkatársakkal 
	2.-4. óra
	kérdőív felvétel TCS-ben legalább 3 munkatárssal
(7.gyakorlat)
	

	További ajánlott gyakorlat:


	
	
	

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Kérdőívezés eredményeinek összegzése, megbeszélése
	
	TCS munka, TCS tapasztalatok plenárisan
(8.gyakorlat)
	

	Légkör térkép összeállítása
	
	plenáris munka TCS beszámolók alapján
(8.gyakorlat)
	

	Feladatkiadás
	
	
	

	Munkahelyi megfigyelés a légkör-térkép elemeinek érvényesülése szempontjából. Javítási lehetőségek kigondolása, egyéni, személyes hozzájárulás a javításban.
	2.-4.

óra
	egyéni megfigyelés és rögzítés, egyéni hozzájárulás megfogalmazása
(9.gyakorlat)
	4.feladatlap

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Mi lehetne jobb? Munkahelyi légkör javításának lehetőségei, ebben az egyéni felelősség, szerep tudatosítása
	
	egyéni gyűjtések plenáris bemutatása
(10.gyakorlat)
	

	- 'Mi volt a legjobb a héten?":

Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak
	
	TCS-ban
	5.feladatlap: Mi volt a legjobb a héten?

6.feladatlap: A hét tanulságai



	Munkahelyi légkör javítása, megbeszélés a kérdőív válaszadóival.
	2-4. óra
	TCS megbeszélés legalább 3 kollégával. Elhangzottak rögzítése.
(11.gyakorlat)
	7.feladatlap

	6. NAP

	Tantermi program

ismétlés, tanultak, gyakorlatok felelevenítése, összefoglalása
	1.

óra
	DÖNTÉS ALAPJÁN:

utolsó hónapban történik az egyes modulok ismétlése
	

	Feldolgozás munkahelyi környezetben

ismétlés, tanultak, gyakorlatok felelevenítése, összefoglalása
	2.óra
	
	

	
	3.óra
	
	

	
	4.óra
	
	


3. Tartalmi elemek

Mit nevezünk munkahelynek?

Természetesen, szinte gondolkodás nélkül használjuk a munkahely kifejezést, ha arról beszélünk, hogy hol dolgozunk. Ha azonban pontosabban is meg akarjuk határozni, hogy mit is jelent a munkahely fogalma, akkor kicsit mélyebbre kell mennünk.

Bővebben munkahelyünknek nevezzük az egész vállalatot, szervezetet, ahol dolgozunk.

Szűkebb értelemben viszont a munkahely az a fizikai tér, ahol a munkavégzésünk folyik, azaz a vállalat telephelyén, épületén belül az adott munkafolyamat optimális ellátására kialakított és berendezett rész. Ez lehet iroda, műhely, gyártósor vagy eladótér is, az ott lévő szerszámokkal, berendezéssel és dolgozókkal együtt.
Az a közös bennük, hogy egy adott munkahelyen egy meghatározott munkafolyamatot végző emberek dolgoznak együtt, így a munkahely a hasonló vagy kapcsolódó munkát végző emberek közössége is.

A munkahely szerepe

A munkahely elsődleges célja, hogy az ott dolgozók minél hatékonyabban tudjanak dolgozni, ezért kialakítása, berendezése, felszereltsége az ott folyó munkavégzést támogatja.

Az ott dolgozó munkatársak ugyanakkor életük jelentős részét, napi 8 órát ott töltenek, így a munkahelynek fontos szociális szerepe is van, biztosítania kell, hogy a dolgozók jó hangulatban tudjanak dolgozni, jól érezzék magukat, szívesen járjanak be dolgozni. Csak így biztosított, hogy a végzett munka is jó és magas minőségű lesz.

A munkahelyi légkör

A munkahelyi légkört talán az írja le a legjobban, hogy a munkatársak mennyire lelkesen jönnek reggel a munkába.
A munkahelyi környezet nagyban befolyásolja munkakedvünket (mennyire szívesen jövünk be dolgozni) és a munkánk eredményét is. Ez meghatározza a vállalat hatékonyságát, így mind a munkatársak, mind a vállalat számára kiemelten fontos, hogy jó munkahelyi légkör uralkodjék. A munkahelyi légkört befolyásolja a dolgozók leterheltsége, a munkatársak közti együttműködés hiánya és konfliktusok száma, a vezető stílusa, viselkedése, a juttatások mértéke, valamint a munkakörnyezet (berendezés, megvilágítás, zsúfolt elhelyezés stb.) is.

A bérezés és a hozzá kapcsolódó munkakörök kialakítása, feladatok meghatározása mindenképp kulcskérdés. A megfelelő ösztönzés ilyenkor elengedhetetlen, csakúgy, mint a rendszeres értékelés, biztatás, dicséret.

	

	


A munkahelyi környezetre is oda kell figyelni, ugyanis a túl zsúfolt elhelyezés, vagy egy nagyon sötét, levegőtlen műhely vagy iroda szintén rossz hatással lehet a dolgozók közérzetére, munkakedvére.

Hogy hozhatunk létre optimális munkahelyi légkört és környezet?


Gyakorta hallhatjuk, hogy a munkahely a második otthonunk. Ez nálunk Magyarországon többszörösen igaz, hiszen a munkánk nemcsak saját közérzetünket, de a rólunk kialakított képet is befolyásolja. Egy cég megítélésének pedig elsőszámú szereplői a munkatársak, akik pozitív vagy negatív képet képesek kialakítani.

Ha az egyének szintjén nézzük a helyzetet, munkakedvünket, hatékonyságunkat és eredményességünket is egyaránt meghatározza a munkahelyi környezetünk. Mindkét tényező jelentős szerepet tölt be a munka világában, mert nemcsak a belső, hanem a külső környezetünk is gyakran a teljesítményeinken keresztül értékel minket. A versenyszférában a munkahelyi légkör megemlítése kapcsán az első dolgok egyike, amivel azonnal párhuzamot vonunk, a munkahelyi teljesítmény. 

Mert mit is nevezhetünk optimális munkahelyi légkörnek? Mindenképp egy olyan környezet, amely az egyéni és csoportos munka értékeinek ideális és reális összehangolt kapcsolata egy tudatosan felépített munkahelyi atmoszférában. Segíti a harmonikus munkatársi kapcsolat kialakulását, a dolgozói elégedettség és a teljesítmény növekedését is. Az optimális munkahelyi légkörre törekvő szervezetek szem előtt tartják a munkatársak motivációját, a munkamorál javulását, a munka eredményességének növekedését, a fluktuáció csökkenését, minimalizálását. Az optimális légkör ugyanakkor nagymértékben függ az adott munkahelytől is, számos olyan helyi sajátosság van, amelyik javítja vagy rontja a munkahelyi légkört. Pozitív módon befolyásolja a légkört például, ha a cég ingyen biztosít kávét vagy ásványvizet, kialakít egy hangulatos étkezőt a közös ebédekhez vagy odafigyel arra, hogy mindig kellemesen meleg / hűvös legyen a munkaterületen a hőmérséklet.

Általában akkor érezzük magunkat jól a munkahelyünkön, akkor kezdjük elégedetten és lelkesen munkanapjainkat, ha:

· tisztázottak és vállalhatóak a feladatok 

· a munkahelyünk hangulatosan és használhatóan van berendezve, a terek világosak és nem túlságosan zsúfoltak

· a munkahely, az eszközök, a szabályok ésszerűen alkalmazkodnak a sérült emberek igényeihez 

· minden ügyben nyíltan és őszintén beszélnek velünk a vezetők, és tőlünk is ezt várják el

· vannak lehetőségek a viták megoldására 

· vannak jó közös programok.
Néhány tipp a munkahelyi légkör javításához 

A munkahely életünk kiemelt színtere: rengeteg időt töltünk el ott. Épp ezért egyáltalán nem mindegy, hogy ott dolgozóként hogyan érezzük magunkat munka közben. És mivel általában többen is ott vagyunk, a legjobb az, ha a munkahelyi légkör mások számára is pozitív és inspiráló. Ez sokszor komoly odafigyelést, diplomáciai érzéket, a konfliktusok megfelelő kezelését és csapatmunkát igényel. 

Munkatársként mi is sokat tehetünk azért, hogy javítsuk saját munkahelyi légkörünket. Néhány hasznos tipp, ami segíthet a mindenkinek megfelelő, kellemes munkahelyi légkör kialakításában. 

· A munkahely elsődleges célja a munkavégzés. Fontos a jó hangulattal foglalkozni, de nem öncélúan, hanem a hatékony munkavégzés támogatása érdekében. Tehát abból indulj ki, hogy bent vagy, és dolgozol.

· Fontos, hogy légy tekintettel a munkatársaidra, ezzel együtt természetesen elvárhatod, hogy a te érdekeidet is tartsák szem előtt, az érzéseidet pedig tiszteletben. Néha persze csak kompromisszumok útján lehet megoldani a problémákat. Nem baj, legyetek rugalmasak!
· Hagyd otthon a magánéleti problémáidat! Ha magánéleti problémáid vannak, ami rányomja a bélyegét a mindennapokra, akkor sem helyes azonban a gondjaidat magaddal cipelni a munkahelyre. Ha meg is beszéled ezt a kollégáiddal, akkor is figyelj arra, hogy ezt szünetben tedd, és úgy, hogy ne terheld őket feleslegesen, és ne akadályozd őket a saját munkájukban!

· Legyél vidám! Ha valami jó dolog történik veled, oszd meg a többiekkel! Ha nagy öröm ért, meséld el nekik! Ha sikerült összehozni egy fantasztikus sütit, vigyél belőle kóstolót! Ha megtudsz valami vicceset cégen belül, nevethettek együtt rajta. Nem szép dolog a pletyka, de annál szórakoztatóbb!

· Szervezz társaiddal együtt közös programokat! Nem csak a munkahelyen lehet gondoskodni arról, hogy megfelelő legyen a munkahelyi légkör. Szervezz olyan programokat, amelyek a cég falain kívül esnek, és lehetőség van a megszokottól eltérő környezetben is megismerkedni egymással. Ezek lehetnek kirándulások, túrák vagy egyszerű sörözések is.

· Figyelj a környezetedre! Azzal is hozzájárulhatsz a jó hangulathoz, ha egy kicsit szebbé varázsolod a környezetet. Tegyél ki pár fényképet, képet, rakjatok a folyosóra virágokat, ha senkinek sem zavaró, szólhat a rádió, vagy valami más. Ha mindannyian megteszitek ezt, személyesebbé válik a helyiség, és ez sokat javíthat a légkörön.

· Segíts a kollégáidnak! Az is összekovácsolhat egy csapatot, ha közösen dolgoztok, egymást segítve. Ha mindenki csak a saját feladatára összpontosít, akkor esetleg segítség helyett keresztbe tesztek a többieknek. Ha egyazon célért dolgozik az egész csapat, és közben egymásra is figyeltek, akkor összetartó közösség lesz, nem beszélve a megnövekedett hatékonyságról, aminek a főnök is csak örülhet.


Ez csak néhány lehetőség arra, hogy minél többen jól érezzétek magatokat a munkahelyen. Egy kis kreativitással még nagyon sokat lehet mozdítani az ügyön! 

A munkahelyi légkör és a szervezeti kultúra kapcsolata

Azoknak a szokásoknak, ismereteknek, viselkedéseknek, magatartásoknak az összességét, amelyek alapján éljük a mindennapi életünket, kultúrának nevezzük. A kultúra társadalmakként különböző lehet, más országban élő embereknek más szokásaik, erkölcseik lehetnek, ezek alapján nekik más, a miénktől eltérő a saját társadalmi kultúrájuk.
Kultúra nemcsak országokra jellemző, hanem minden együtt élő vagy dolgozó emberek közösségére is. Egy családnak megvannak a saját szokásaik, például az, hogy minden este pontban 6 órakor vacsoráznak, vagy az, hogy ki milyen házimunkát végez. Ezek határozzák meg az adott család kultúráját.

Ugyanez tapasztalható a munkahelyen is, az adott vállalatra, szervezetre jellemző szokások, szabályok, értékek, viselkedési normák alkotják a vállalat szervezeti kultúráját. Ezt összességében talán úgy lehet a legjobban megfogalmazni, hogy „Mi itt így dolgozunk”. 
A szervezeti kultúrához nagyon szorosan kapcsolódik a szervezet küldetése, célja. Itt persze nem kell nagyon bonyolult dologra gondolni. Egyszerűen meg kell fogalmazni, hogy mi a szervezet hosszú távú célja, hogy miért dolgozik a szervezet. Fontos, hogy ezzel a munkatársak tisztában legyenek, tudják, hogy miért is dolgoznak ott. Ha egy dolgozó azonosulni tud a szervezet kultúrájával, elkötelezetté válik, együtt él a szervezettel minden pillanatában, és ami nagyon fontos – különös megerőltetés nélkül. Nem teher számára többé a munka, hanem az életének a része.

Ha tudatosan kezelik a munkatársak a szervezeti kultúrát, akkor tudnak hozzá alkalmazkodni, és ami még fontosabb, tudják fejleszteni.

A megfelelő munkahelyi kultúra befolyásolja a közösség légkörét, csoportszellemét, munkakedvét, és ezáltal a teljesítményét. 

Szervezeti kultúra alapjai
· Mi itt így dolgozunk! - a munkahely szabályainak, jellegzetességeinek, rendjének egésze 

· A cég értékei, sikerei, története, erősségei (kik is vagyunk mi) 

· Az értékek, normák alkotják a szervezeti kultúra magját.
· A szervezet kultúrájának fontos eleme a múlt; a szervezet története, legendák és anekdoták, híres és hírhedt emberek, tulajdonságok, képességek, példaképek, ősök.

· Mire büszke, mit tart sikernek a vállalat?

· Melyek a szervezet főbb erősségei és főbb gyengeségei?

· Milyen szertartások és rituálék vannak a szervezetben?

· Hogyan kezeli a cég a problémákat (pl. késés) 

A szervezet kultúra konkrét részei
· Célok

· A szervezet hosszú távú céljai – amit meg akar valósítani a saját fejlődése érdekében.

· A szervezet rövid távú (napi) céljai – amiért nap, mint nap dolgozik.

· A szervezet meghatározó egyéniségeinek (leginkább a tulajdonos) a céljai.

· A szervezet céljai a tagjaival.

· Értékeink – hogy legyen egy közösen elfogadott értékrend
· Mik azok a dolgok, amelyek különbbé tesznek bennünket egy másik szervezettől?

· Mik azok az elvek, amit a napi munkánkban vallunk, amit mondogatni szoktunk?

· Mennyire vesszük komolyan, amit mondunk? 

· Hogyan visszük tovább ezeket az értékeket?

· A munkatársaink magatartása

· Hogyan segítjük egymást?

· Hogyan kommunikálunk egymással? (Itt a kommunikáció minőségi jellemzői az érdekesek.)

· Hogyan oldjuk meg a napi konfliktusokat? 
· A szervezet tagjai közti kapcsolatok.

· Újdonságok kezelése

· Szívesen veszünk-e mindenfajta ötletet, új megoldást?

· A kezdeményezéseket komolyan vesszük-e?

· Új munkatársakkal kapcsolatos meglátásaink

· Hogyan segítjük őket a beilleszkedésben?

· Bátorítjuk-e őket?

· Milyen a főnökök vezetési stílusa
· Demokratikus
· Utasító
· Milyen előrelépési lehetőségek vannak a szervezeten belül?

· Teljesítmények

· Teljesítmények elismerése.

· Teljesítmények értékelési rendszere.

· Vannak-e példaképek és hősök?

· Magánélet

· A szervezeti célok és a magáncélok összhangja megvan-e?

· Foglalkozik-e a vállalat a munkatársak magánéleti problémáival?

· Vannak-e közös rendezvények?

Felhasznált irodalom:
· Kutasi Judit: Fojtogató munkahelyi légkör: mit tehet a vezető?
· Bársony Renáta: Hogy hozhatunk létre optimális munkahelyi légkört és környezet?

· Szűcs Tibor: 10 tipp a munkahelyi légkör javításához
· Fábián Endre: A vállalati (szervezeti) kultúra
· KONETT belső szakmai anyagok.
4. Diasor

5. Tréneri instrukciók

Gyakorlatok leírása
	Cím
	Mitől munkahely a munkahely? – sajátosságok, más emberi közösségektől megkülönböztető jegyek

(1. gyakorlat)

	Cél
	· Ráhangolódás a témára

· Közös gondolkodás, együttműködés fejlesztése

	Sorszám
	Feladat lépései
	Időigény

	1. 
	Feladatkiadás
	5’

	2. 
	A résztvevők TCS-be rendeződnek. A TCS-k csoportmunkában összegyűjtik és csoportosítva felírják gondolataikat. 

Hívókérdés: „Mitől munkahely a munkahely? – miben különbözik más emberi közösségektől, ezek sajátosságai, megkülönböztető jegyei”

	20’

	3. 
	Csoportok plenáris összefoglalói
	15’

	Résztvevők

Az ideális 16-20 fős csoport. Nagycsoportban is elvégezhető.



	Időigény

40 perc


	Alkalmazási terület

Munkahelyi légkör bevezető gyakorlat


	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe is bekapcsolódhatnak.

	Forrás

KONETT


	Eszközök 

· A/3 papír, flipchart papír

· Tollak, filctollak



	Cím
	Mi működik máshogy, mint otthon?

(2. gyakorlat)

	Cél
	· Ráhangolódás a témára

· Közös gondolkodás, együttműködés fejlesztése

	Sorszám
	Feladat lépései
	Időigény

	1. 
	Feladatkiadás
	5’

	2. 
	A résztvevők egyéni munkában gyűjtést végeznek a kiadott feladatlapokon.
Hívókérdés: Mi működik máshogy a munkahelyemen, mint otthon?

Egyéni munka
	10’

	3. 
	A résztvevők TCS-be rendeződnek. A TCS-k csoportmunkában megbeszélik a résztvevők gyűjtéseit, majd szintetizálják, és egy közös TCS listát készítenek. 

Kiscsoportos munka

	20’

	Résztvevők

Az ideális 16-20 fős csoport. Nagycsoportban is elvégezhető.



	Időigény

35 perc


	Alkalmazási terület

Munkahelyi légkör bevezető gyakorlat


	Korlátok, javaslatok

Hívjuk fel a figyelmet, hogy a résztvevők KONKRÉT, saját munkahelyükön szerzett tapasztalataik alapján dolgozzanak, NE ÁLTALÁNOSSÁGBAN végezzék a gyűjtést.

	Forrás

KONETT


	Eszközök 

· Feladatlap, flipchart papír

· Tollak, filctollak



	Cím
	Mitől jó a munkahelyi légkör?

(3. gyakorlat)

	Cél
	· A munkahelyi légkör alkotóelemeinek felismerése, azonosítása



	Sorszám
	Feladat lépései
	Időigény

	1. 
	Feladatkiadás
	5’

	2. 
	A résztvevők egyéni munkában gyűjtést végeznek az alábbi hívókérdés alapján: Mitől jó a munkahelyi légkör?

Egyéni munka
	10’

	3. 
	A résztvevők egymás után felírják egy közös flipchartra az összegyűjtött gondolatokat.
A felírást a tréner vagy egy segítő is végezheti.

	10’

	Résztvevők

Az ideális 16-20 fős csoport. Nagycsoportban is elvégezhető.



	Időigény

25 perc


	Alkalmazási terület

Munkahelyi légkör azonosítása, felismerése


	Korlátok, javaslatok

Hívjuk fel a figyelmet, hogy a résztvevők szabadon gondolkozzanak, minden gondolatot írjanak fel, ami az eszükbe jut.

	Forrás

KONETT


	Eszközök 

· Feladatlap, post-itek, flipchart papír

· Tollak, filctollak



	Cím
	Mitől jó a munkahelyi légkör lista elemeinek fontossági sorrendbe állítása
(4. gyakorlat)

	Cél
	· A munkahelyi légkör alkotóelemeinek felismerése, azonosítása, továbbgondolása


	Sorszám
	Feladat lépései
	Időigény

	1. 
	Feladatkiadás, javasoljunk priorizálási módszert, pl. egyéni sorrendek felállítása, majd ennek összesítése vagy mindenki osszon ki három pontot, majd ennek összesítése stb.
	5’

	2. 
	A résztvevők TCS-be rendeződnek. A TCS-k a 3. gyakorlat során összeállított plenáris listával dolgoznak tovább, minden TCS az összegyűjtött elemeket fontossági sorrendbe állítja.
Kiscsoportos munka
	15’

	Résztvevők

Az ideális 16-20 fős csoport. Nagycsoportban is elvégezhető.



	Időigény

20 perc


	Alkalmazási terület

Mi határozza meg a munkahelyi légkört


	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe is bekapcsolódhatnak.
Aktívan segítsuk a csoportokat, hogy megfelelő módszert találjanak a priorizálásra.

	Forrás

KONETT


	Eszközök 

· A/4-es vagy A/3-as papír, flipchart papír

· Tollak, filctollak



	Cím
	Sorrendbe állított munkahelyi légkör listák ismertetése, közös lista létrehozása

(5. gyakorlat)

	Cél
	· A munkahelyi légkör meghatározása, fejlesztése

	Sorszám
	Feladat lépései
	Időigény

	1. 
	Feladatkiadás
	5’

	2. 
	Minden TCS ismerteti és kirakja a saját listáját (a 4. gyakorlat alapján)
	5’

	3. 
	A résztvevők közül két önként jelentkezőt kérünk. Őket megkérjük, hogy menjenek ki a kiragasztott listákhoz, és szűrjék ki a listákon szereplő esetleges átfedéseket.
A nagycsoport aktívan segítheti őket.
	10’

	4. 
	Számoljuk meg, hogy összesen hány elem maradt a listákon, és kérjük meg a résztvevőket, hogy mindegyiket állítsák fontossági sorrendbe (pl. ha 20 elem maradt, akkor 1-20-ig adjanak fontossági sorrendet mindegyiknek).

Plenáris munka, mindenki párhuzamosan kimegy, és filctollal beszámozza őket.
	10’

	5. 
	A sorszámok összesítése, a végső sorrend megállapítása, szükség esetén átvezetése egy friss flipchart papírra
	10’

	Résztvevők

Nagycsoport tagjai.

	Időigény

40 perc

	Alkalmazási terület

Mi határozza meg a munkahelyi légkört

	Korlátok, javaslatok

Aktívan segítsuk az önként jelentkezők munkáját és a végső sorrend összesítését.

Figyeljünk oda, hogy a fontossági sorrend megállapítása előtt mindenki számára világos-e az összes felírt gondolat.

	Forrás

KONETT

	Eszközök 

· Flipchart papír

· Filctollak


	Cím
	A mi munkahelyünk légköre – kérdőív összeállítása a priorizált listából 

(6. gyakorlat)

	Cél
	· A munkahelyi légkör meghatározása, fejlesztése

	Sorszám
	Feladat lépései
	Időigény

	1. 
	Feladatkiadás
	10’

	2. 
	A résztvevők TCS-be rendeződnek. Minden TCS a közös, priorizált lista alapján meghatároz maximum 7 kérdést, amely a munkahelyi légkör meghatározására szolgál. 

A maximum 7 kérdésből egy kérdőív szerkesztése. Minden kérdéshez meg kell határozni a lehetséges válaszok módját (pl. osztályozza 1-5-ig, ahol az 1 a legrosszabb, és az 5 a legjobb értéket jelenti) is.
	20’

	Résztvevők

TCS-k tagjai

	Időigény

30 perc

	Alkalmazási terület

A munkahelyi légkör felmérése

	Korlátok, javaslatok

A TCS-k munkáját fontos aktívan segíteni. A tréner, a mentorok és a szupervízorok osszák be egymás között, hogy ki, melyik TCS munkáját figyeli és segíti.



	Forrás

KONETT

	Eszközök 

· A/3-as papír

· Tollak


	Cím
	A mi munkahelyünk légköre kérdőív felvétele a munkatársakkal 3x, óránként

(7. gyakorlat)

	Cél
	· A munkahelyi légkör meghatározása, fejlesztése

	Sorszám
	Feladat lépései
	Időigény

	1. 
	Feladatkiadás: „Minden órában legalább egy munkatárssal fel kell venni a kérdőívet. A TCS-k határozzák meg, hogy melyik órában ki veszi fel a kérdőívet, és kik lesznek a megkérdezettek”
	5’

	2. 
	Szereplők meghatározása
	5’

	3. 
	Kérdőívek felvétele
	10’

	Résztvevők

TCS-k tagjai

	Időigény

10 perc / megkérdezés

	Alkalmazási terület

A munkahelyi légkör felmérése

	Korlátok, javaslatok

Aktívan felügyeljük a beosztás kialakítását, és a kérdőívek felvételét, hogy a kérdezőbiztos ne segítse a válaszadást.



	Forrás

KONETT

	Eszközök 

· Kérdőív, papír

· Tollak


	Cím
	A kérdőív eredményeinek összegzése, megbeszélése

Légkör térkép összeállítása

(8. gyakorlat)

	Cél
	· A munkahelyi légkör meghatározása, fejlesztése

	Sorszám
	Feladat lépései
	Időigény

	1. 
	A résztvevők TCS-be szerveződnek. Minden TCS megbeszéli a felvett kérdőívek tapasztalatait, és összegzi az eredményeket.
	15’

	2. 
	A TCS-k plenárisan ismertetik az összesített eredményeiket. Az adatokat két önként jelentkező felvezeti egy flipchart papírra.
	15’

	3. 
	Az adatok szintetizálása, összesítése, csoportosítása
	15’

	Résztvevők

TCS-k tagjai

	Időigény

45 perc 

	Alkalmazási terület

A munkahelyi légkör felmérése

	Korlátok, javaslatok

Aktívan segítsük az adatok összesítését, és a végső légkör térkép összeállítását.



	Forrás

KONETT

	Eszközök 

· Flipchart
· Filctollak


	Cím
	Munkahelyi megfigyelés a légkör térkép elemeinek érvényesülése szempontjából 3x, óránként

(9. gyakorlat)

	Cél
	· A munkahelyi légkör meghatározása, fejlesztése

	Sorszám
	Feladat lépései
	Időigény

	1. 
	A résztvevők egyéni munkában megfigyelik, hogy az összeállított légkör térkép elemei mennyire érvényesülnek a saját munkahelyen, javítási lehetőségek, egyéni hozzájárulások megfogalmazása.
Egyéni munka a feladatlap alapján
	15’

	Résztvevők

TCS-k tagjai

	Időigény

15 perc 

	Alkalmazási terület

A munkahelyi légkör felmérése, javítása

	Korlátok, javaslatok

Figyeljük, hogy ki hogy dolgozik, és ha kell, akkor aktívan segítsük a javaslatok megfogalmazásának folyamatát.



	Forrás

KONETT

	Eszközök 

· Feladatlap
· Tollak


	Cím
	Mi lehetne jobb? Munkahelyi légkör javításának lehetőségei, ebben az egyéni felelősség, szerep tudatosítása

(10. gyakorlat)

	Cél
	· A munkahelyi légkör meghatározása, fejlesztése

	Sorszám
	Feladat lépései
	Időigény

	1. 
	A 9. gyakorlat során egyéni munkában összeállított javítási lehetőségek, egyéni hozzájárulások plenáris bemutatása, post-iten kiragasztása egy közös flipchartra.

	15’

	2. 
	A flipcharton lévő közös lista szintetizálása, csoportosítása két önként jelentkező segítségével.
	10

	Résztvevők

A nagycsoport tagjai

	Időigény

25 perc 

	Alkalmazási terület

A munkahelyi légkör javítása

	Korlátok, javaslatok

Aktívan segítsük a szintetizálást, csoportosítást.



	Forrás

KONETT

	Eszközök 

· Flipchart, post-itek

· Tollak, filctollak


	Cím
	Munkahelyi légkör javítása, megbeszélés a kérdőív válaszadóival 3x, óránként
(11. gyakorlat)

	Cél
	· A munkahelyi légkör fejlesztése

	Sorszám
	Feladat lépései
	Időigény

	1. 
	A résztvevők TCS-be szerveződnek. Minden órában leülnek a kérdőívet kitöltő munkatárssal (7. gyakorlat), és átbeszélik vele a munkahelyi légkör javításának lehetőségeit a korábbi gyűjtések és plenáris lista alapján. Egyszerre egy válaszadóval folyjék a beszélgetés.
A beszélgetéshez minden TCS határozza meg, hogy ki vezeti a beszélgetést, és ki lesz az, aki leírja, rögzíti az elhangzottakat.

A TCS többi tagja is bekapcsolódhat a beszélgetésbe.
	15’

	Résztvevők

A TCS tagjai

	Időigény

15 perc / beszélgetés

	Alkalmazási terület

A munkahelyi légkör javítása

	Korlátok, javaslatok

A TCS-k munkáját fontos aktívan segíteni. A tréner, a mentorok és a szupervízorok osszák be egymás között, hogy ki, melyik TCS munkáját figyeli és segíti.



	Forrás

KONETT

	Eszközök 

· -


6. Feladatlapok

A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

Szocialis Alap tarsfinanszirozasaval valosul meg.



